text: [{"text_idx": "#000002", "text": "Higartil hevur ta\u00f0 bori\u00f0 til, ti\u0301 li\u00f0ini b\u00e6\u00f0i alti\u0301\u00f0 hava barst i\u0301 hv\u00f8r si\u0301num enda i\u0301 deildini. NSI\u0301 um hei\u00f0ursmerki i\u0301 betra endanum og 07 Vestur um yvirliving i\u0301 hinum endanum."}, {"text_idx": "#000003", "text": "Nu\u0301 eri eg av ti\u0301 slagnum, i\u00f0 best da\u0301mar at fylgja vi\u00f0 f\u00f8royskum fo\u0301tbo\u0301lti i\u0301 u\u0301tvarpinum. Teir tveir ti\u0301marnir sunnudag seinnapart eru vor\u00f0nir til eina heilaga fri\u0301l\u00f8tu i\u0301 bilinum; vi\u00f0 snigilsfer\u00f0 saman vi\u00f0 Su\u0301na Merkisstein og Jo\u0301annesi Jacobsen."}, {"text_idx": "#000006", "text": "Ta\u00f0 er ikki ti\u0301, at eg ikki unni m\u00e6r eitt atgongumerki. Eg havi bara ikki nervar at vera ov n\u00e6r orrustunum a\u0301 v\u00f8llinum. Eg bli\u0301vi ov spentur."}, {"text_idx": "#000007", "text": "Nei, bestu dystirnir eru teir, eg hoyri i\u0301 u\u0301tvarpinum, me\u00f0an eg damli runt a\u0301 f\u00f8roysku vegunum og samstundis njo\u0301ti v\u00f8kru na\u0301ttu\u0301runa. Ta\u0301 gerist eg eisini ofta ov spentur, men fr\u00e6gari er at gera s\u00e6r fyri skommum framman fyri onkrari \u00e6r ella ga\u0301s i\u0301 vegja\u00f0aranum heldur enn framman fyri einari fj\u00f8ld av fo\u0301tbo\u0301ltsa\u0301sko\u00f0arum."}, {"text_idx": "#000008", "text": "Tri\u0301ggjar fo\u0301tbo\u0301ltsdagar um a\u0301ri\u00f0 vildi eg to\u0301 fegin sloppi\u00f0 undan. Ta\u00f0 eru t\u00e6r tri\u0301ggjar fer\u00f0irnar, ta\u0301 NSI\u0301 og 07 Vestur bresta saman. Ta\u0301 lurti eg ikki, men lu\u0301ri bara av og a\u0301 inn a\u0301 portalarnar at kekka st\u00f8\u00f0una. Solei\u00f0is ver\u00f0ur eisini i\u0301 dag."}, {"text_idx": "#000010", "text": "Og sja\u0301lvur havi eg absolutt onganti\u0301\u00f0 veri\u00f0 nakar ga\u0301va\u00f0ur fo\u0301tbo\u0301ltsleikari. Tann karrieran avmarkar seg til dystirnar a\u0301 ovaru plen vi\u00f0 Glyvra Sku\u0301la, har st\u00f8rsta ambisjo\u0301nin var ikki at ver\u00f0a valdur si\u0301\u00f0st, ta\u0301 lokalu stj\u00f8rnurnar skuldu manna li\u00f0."}, {"text_idx": "#000011", "text": "Nei, eg veit ikki, hvussu ta\u00f0 ber til. Men ta\u00f0 er ikki bara i\u0301 fo\u0301tbo\u0301lti, at nalvastrongurin til heimsta\u00f0in enn er heilur. Eg kenni lagnufelagsskap vi\u00f0 mi\u0301num gomlu bygdafel\u00f8gum i\u0301 \u00f8llum lutum. Solei\u00f0is er ta\u00f0 hja\u0301 m\u00e6r og helst hja\u0301 fleiri vi\u00f0. Eg fr\u00f8ist, ta\u0301 eg hoyri, at ta\u00f0 gongur onkrum her um lei\u00f0ir v\u00e6l; eisini um ta\u00f0 er onkur, sum eg no\u0301g illa kenni. Tey eru hi\u00f0ani, runnin u\u0301r sama j\u00f8rildi sum eg. Ti\u0301 haldi eg vi\u00f0 teimum."}, {"text_idx": "#000017", "text": "Hev\u00f0i NSI\u0301 enn havt ein m\u00f8guleika at vunni\u00f0 FM, var eg ikki i\u0301 iva. So helt eg vi\u00f0 teimum. Sama hvat ta\u00f0 galt um fyri 07 Vestur."}, {"text_idx": "#000018", "text": "Men f\u00f8royameistaraheiti\u00f0 er longu fari\u00f0 til Havnar."}, {"text_idx": "#000019", "text": "Og eg kenni meg r\u00e6ttiliga vi\u0301san i\u0301, at NSI\u0301, eisini vi\u00f0 einum javnleiki i\u0301 dag, fer at r\u00f8kka einum pla\u0301ssi, i\u00f0 gevur atgongd til evropeiskan fo\u0301tbo\u0301lt."}, {"text_idx": "#000020", "text": "07 Vestur stendur hinvegin a\u0301 eggini at detta ni\u00f0ur i\u0301 1. deild."}, {"text_idx": "#000022", "text": "Ta\u00f0 stuttliga er, at lagnan hja\u0301 07 Vestur i\u0301 meira enn ein forstand liggur i\u0301 hondunum, ella r\u00e6ttari gaggunum, hja\u0301 NSI\u0301. Ikki bara i\u0301 hesum dystinum, men eisini i\u0301 i\u0301restandi dystunum i\u0301 1. deild."}, {"text_idx": "#000023", "text": "Ti\u0301 07 Vestur sleppur bert at sp\u00e6la i\u0301 bestu deildini aftur n\u00e6sta kappingara\u0301r, um n\u00e6stbesta li\u00f0i\u00f0 hja\u0301 NSI\u0301 megnar at halda fast i\u0301 tri\u00f0japla\u0301ssinum i\u0301 1. deild, og 07 Vestur samstundis var\u00f0veitir si\u0301tt 9. pla\u0301ss i\u0301 Betri Deildini."}, {"text_idx": "#000024", "text": "NSI\u0301 berjist i\u0301mo\u0301ti B 68 um tri\u00f0japla\u0301ssi\u00f0 i\u0301 1. deild, so ta\u00f0 skuldi i\u0301 \u00f8llum f\u00f8rum borga fyri, at motivasjo\u0301nin har er upp a\u0301 pla\u0301ss."}, {"text_idx": "#000029", "text": "Jann Benjaminsen hevur i\u0301 kv\u00f8ld longt sa\u0301ttma\u0301lan vi\u00f0 NSI\u0301. Jann hevur ho\u0301ast si\u0301n unga aldur longu leikt 78 dystir fyri besta li\u00f0i\u00f0 hja\u0301 NSI\u0301 i\u0301 bestu deildini, og avtrat ti\u0301 steypadystir og Evropa Leage dystir. Ein sera go\u0301\u00f0ur og evnari\u0301kur leikari, sum vit vo\u0301na at si\u0301ggja no\u0301gv til i\u0301 framti\u0301\u00f0ini. Nu\u0301 hevur Jann longt sa\u0301ttma\u0301lan..."}, {"text_idx": "#000032", "text": "NSI\u0301 tekur i\u0301 dag i\u0301mo\u0301ti Vikingi vi\u00f0 L\u00f8kin, og er dysturin ein sann finala um at tryggja s\u00e6r Evropa lutt\u00f8ku i\u0301 2020. NSI\u0301 er i\u0301 l\u00f8tuni 6 stig frammanfyri Vi\u0301king, og vi\u00f0 einum sigri i\u0301 dag, so kann NSI\u0301 so gott sum tryggja s\u00e6r 3 pla\u0301ssi i\u0301 Betri deildini. Hinvegin ma\u0301 Vi\u0301kingur vinna dystin um..."}, {"text_idx": "#000034", "text": "Undir sku\u0301laaldur (U6) byrja venjing"}, {"text_idx": "#000035", "text": "Undir sku\u0301laaldur (U6) byrja at venja mikudagin 17. apri\u0301l a\u0301 Glyvra plen. Um ein bli\u0301vur 6 a\u0301r i\u0301 a\u0301r, so hoyrir ein til hendan bo\u0301lkin. Gentir venja fra\u0301 kl 16.45-17.30, og dreingir venja fra\u0301 kl 17.30-18.15"}, {"text_idx": "#000037", "text": "U-17 landsli\u00f0i\u00f0. Ke\u00f0iligt tap mo\u0301ti Nor\u00f0uri\u0301rlandi"}, {"text_idx": "#000038", "text": "F\u00f8royska U-17 landsli\u00f0i\u00f0, sum i\u0301 hesum d\u00f8gum luttekur i\u0301 EM undankapping i\u0301 Luxemborg, tapti aftur i\u0301 dag. Endaliga u\u0301rsliti\u00f0 gj\u00f8rdist eitt 2-0 tap mo\u0301ti Nor\u00f0uri\u0301rlandi. St\u00f8\u00f0an i\u0301 ha\u0301lvleikinum var eisini 2-0. Endau\u0301rsliti\u00f0 kundi veri\u00f0 betri, h\u00f8vdu f\u00f8royingar ikki brent brotspark i\u0301 si\u0301\u00f0sta min i\u0301 fyrra ha\u0301lvleiki. Rasmus S\u00f8rensen var\u00f0 feldur av nor\u00f0uri\u0301rska ma\u0301lverjanum, sum fekk..."}]